પ્રાપ્ત વિગતો મુજબ સરકાર દ્વારા જે જે ખેડૂતો સિંચાઈ માટેના ફોર્મ ભરેલા હોય તેમને 90 દિવસ પાણી પહોંચાડવા મસ મોટી જાહેરાત કર્યા બાદ મોરબી અને માળીયા પંથકના ખેડૂતો દ્વારા રવી સીઝનમાં સરું પાણી મળવાની આશાએ વાવેતર કરી નાખ્યા છે અને અનેક ખેડૂતો પાણી મળવાની આશાએ વાવેતર કરવાની તૈયારીમાં છે પરંતુ ઢાંકી પમ્પીંગ સ્ટેશનેથી મોરબી જિલ્લાના ખેડૂતોને અન્યાય થાય તેમ ધીમા ફોર્સથી પાણી છોડવાની નીતિ અપનાવવાની સાથે સુરેન્દ્રનગર જિલ્લામાં થતી પાણી ચોરી ડામવા સરકાર અસરકારક રીતે પગલાં ન ભરી રહી હોવાથી મોરબી માળીયા બ્રાન્ચ કેનાલના ખેડૂતોને માથે ઓઢી રોવાનો વારો આવ્યો છે, બીજી તરફ નર્મદા યોજનાના સિંચાઈ માટેના પાણી ન મળતા ગઈકાલે માળીયા તાલુકાના ખેડૂતે આત્મવિલોપનની ચીમકી ઉચ્ચારી હતી.